《寓江州分司衙随笔五首》
宋代·董嗣杲

掀帘掣吾肘，偶牵衫袖裂。
腐缕积汗垢，欲纫向谁说。
忙起易衣披。不暇惜叠雪。
试新反相恼，转觉身触热。
天凉日渐深，装寒逼时节。
身章素不尚，临事转添拙。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。